**VZOREC POGODBE**

**OBČINA BOHINJ**, Triglavska cesta 35, 4264 Bohinjska Bistrica, ki jo zastopa župan Jože Sodja, matična številka: 5883415, ident. št. za DDV: SI 43302904 (v nadaljevanju: sofinancer)

in

**UPRAVIČENEC,** matična številka: \_\_\_\_\_\_\_, davčna številka: \_\_\_\_\_\_\_\_\_ , (v nadaljevanju: upravičenec)

skleneta naslednjo

**P O G O D B O**

***O DODELITVI POMOČI ZA SPODBUJANJE RAZVOJA GOSPODARSTVA V OBČINI BOHINJ V LETU 2019***

1. člen

Pogodbeni stranki ugotavljata:

* da je bil dne \_\_\_\_\_\_\_\_ v Bohinjskih novicah in na spletni strani Občine Bohinj objavljen Javni razpis za spodbujanje razvoja gospodarstva v občini Bohinj v letu 2019, v skladu s Pravilnikom o dodeljevanju državnih pomoči za spodbujanje razvoja gospodarstva v občini Bohinj (Uradni vestnik Občine Bohinj 3/15 in 1/18),
* da so bila na podlagi predloga Komisije za izvedbo postopka javnega razpisa ter sklepa Občine Bohinj z dne \_\_\_\_\_\_\_\_\_\_ upravičencu dodeljena sredstva v najvišji višini, navedeni v 3. členu te pogodbe za namen **UKREP** in sicer za naslednje upravičene stroške: \_\_\_\_\_\_\_\_\_\_\_\_\_\_\_;
* da se pomoč dodeljuje kot državna pomoč po pravilu de minimis v skladu z Uredbo komisije (EU) št. 1407/2013, na podlagi katere je bila pri Ministrstvu za finance priglašena shema državnih pomoči (št. priglasitve M001-5883415-2015).

2. člen

Predmet te pogodbe je sofinanciranje upravičenih stroškov v skladu z vlogo za namen iz tretje alineje 1. člena te pogodbe. V skladu z javnim razpisom se upravičencu sofinancirajo upravičeni stroški v znesku **\_\_\_\_\_\_\_\_\_**, ki so nastali v upravičenem obdobju od 1. 9. 2018 do 31. 8. 2019.

3. člen

Sofinancer se zavezuje, da bo najkasneje v roku 30 dni po predložitvi zahtevka za izplačilo sredstev na transakcijski račun upravičenca št. \_\_\_\_\_\_\_\_\_\_\_, odprt pri \_\_\_\_\_\_, nakazal denarna sredstva v višini \_\_\_\_\_\_\_\_ EUR.

Upravičenec mora zahtevek Skladno z Zakonom o spremembah in dopolnitvah Zakona o opravljanju plačilnih storitev za proračunske uporabnike (Uradni list RS, št. 59/10 in 111/13) od 1.1.2015 dalje obvezno vložiti izključno v elektronski obliki (e-račun).

4. člen

Upravičenec se zavezuje:

* da bo hranil ustrezno originalno dokumentacijo (npr. originalne račune, pogodbo, sklep o sofinanciranju, obvestilo o pomoči de minimis, potrdila o plačilu ipd.) 10 let od izplačila sredstev sofinancerja;
* da bo investicija v lasti upravičenca vsaj tri leta po izplačilu sredstev;
* da bo ob kontroli namenske porabe sredstev sodeloval in pokazal ustrezno zahtevano dokumentacijo, ki se nanaša na aktivnosti, ki so bile izvedene na podlagi javnega razpisa.
* da bo sofinancerju do 15. 11. 2019 predložil zahtevek za izplačilo denarnih sredstev.

5. člen

Nadzor nad namensko porabo sredstev se lahko opravi največ 10 let od podpisa pogodbe o sofinanciranju. V primeru, da se ugotovi, da sredstva niso bila porabljena za namen za katerega so bila dodeljena, se ravna skladno s 24. členom Pravilnika.

O opravljenem nadzoru izda Občinska uprava, na predlog komisije, Obvestilo o opravljenem nadzoru. V kolikor se ugotovi kršitve iz 6. člena te pogodbe, se sredstva s pripadajočimi zakonskimi zamudnimi obrestmi vrnejo Občini Bohinj v roku 8 dni od prejema sklepa o vračilu sredstev.

6. člen

Upravičenec je dolžan Občini Bohinj povrniti pridobljena sredstva, skupaj z zakonitimi zamudnimi obrestmi, ki se obračunavajo od dneva nakazila do dneva vračila sredstev, v primerih, ko se ugotovi:

* da je upravičenec za katerikoli namen pridobitve sredstev navajal neresnične podatke,
* da je upravičenec za isti namen pridobil finančna sredstva iz kakršnegakoli drugega javnega vira,
* da so bila dodeljena sredstva pridobljena nezakonito oziroma porabljena nenamensko,
* da upravičenec investicije, za katero je bila pridobljena pomoč, ni ohranil vsaj 3 leta po izplačilu sredstev.

Upravičenec je dolžan vrniti sredstva v osmih dneh od vročitve sklepa Občine Bohinj o vračilu sredstev.

V primerih, navedenih v prvem odstavku tega člena, prejemnik ne more pridobiti novih sredstev iz naslova Pravilnika o dodeljevanju državnih pomoči za spodbujanje razvoja gospodarstva v občini Bohinj, še 5 let po vračilu vseh nezakonito pridobljenih sredstev skupaj z zakonitimi zamudnimi obrestmi.

7. člen

Pogodbene stranke izjavljajo, da so seznanjene z določili Zakona o integriteti in preprečevanju korupcije, kjer je med drugim določeno, da je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije javnega sektorja obljubi ali dá kakšno dovoljeno korist za pridobitev posla, za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizacij iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa iz javnega sektorja, drugi pogodbeni stranki ali njenemu predstavniku, zastopniku ali posredniku, nična.

8. člen

Sofinancer določa za skrbnika pogodbe Tanjo Mencinger, ki je pooblaščena, da ga zastopa glede vseh vprašanj, ki so vezana na predmet pogodbe. Skrbnik pogodbe s strani upravičenca je zakoniti zastopnik.

9. člen

Vse spremembe in dopolnitve te pogodbe se dogovorijo v obliki aneksov k tej pogodbi.

Pogodbeni stranki morata vse podatke in spremembe, ki lahko vplivajo na obveznosti iz te pogodbe, sporočiti v roku 10 dni od nastanka.

10. člen

Pogodbeni stranki bosta morebitne spore, ki bi nastali iz te pogodbe, skušali rešiti sporazumno, če pa to ne bi bilo mogoče, bo o sporu odločalo pristojno sodišče po sedežu sofinancerja.

11. člen

Ta pogodba je sestavljena v dveh (2) enakih izvodih, od katerih prejme vsaka pogodbena stranka prejme po en izvod.

12. člen

Pogodba stopi v veljavo z dnem, ko jo podpišeta obe pogodbeni stranki.

|  |  |
| --- | --- |
| Številka: 41010-2/2019/\_\_\_Datum podpisa:  | Datum podpisa |
| **OBČINA BOHINJ**JOŽE SODJAŽUPAN | UPRAVIČENEC: |